આ રેલીમાં જનરલ નર્સિંગ કોલેજની વિધાર્થીનીઓ, તાલુકા આરોગ્ય સ્ટાફ, RNTCP સ્ટાફમાં MPHW, FHW, FHS, STS રાજેશ પરમાર, STLS નિપુન એન.શાહ પણ જોડાયા હતા. આ રેલી જિલ્લા ક્ષય કેન્દ્ર – સીવીલ હોસ્પિટલ થી યાદગાર ચોક થઈ નગરપાલિકા થી જૂની કોર્ટ રોડ થી ઠક્કરબાપા ચોકડી થઇ સુખદેવકાકા નગર થઈ શિવાજી ચોક પરથી જળભવન થઈ પરત સિવિલ હોસ્પિટલ ખાતે પહોંચી હતી. આ રેલીમાં ક્ષય (TB) નાબૂદીના બેનર્સ લીફલેટ અને પોસ્ટર દ્વારા સામાન્ય જન સુધી આ રોગની જાણકારી મળે તે માટે જનજાગૃતિ ફેલાવવામાં આવી હતી. આ રેલીમાં બેનર્સ પર ટીબીના લક્ષણોની પણ માહિતી આપવામાં આવી હતી જેવી કે (૧) બે અઠવાડિયા કે તેથી વધુ સમયથી ખાંસી આવવી, (૨) ઝીણો તાવ રહેતો હોય, (૩) ભૂખ ઓછી લાગવી, (૪) શરીરના વજનમાં ઘટાડો થાય, (૫) છાતીમાં દુખાવો થાય તથા શ્વાસ લેવામાં તકલીફ પડે, (૬) ક્યારેક ગળફામાં લોહી પડે અથવા લોહીની ઊલટી થાય. આમ લગભગ ૮૦% જેટલા દરદીઓને ફેફસાના બેક્ટેરિયાનો ચેપ લાગવાને કારણે ટીબી થાય છે પરંતુ ટીબી શરીરના અન્ય અવયવો મગજ, હાડકા, આંતરડા, કિડનીના પ્રજનનતંત્રના અવયવ અને ચામડીનાં પણ થઈ શકે છે. ટીબીનું નિદાન અને સારવાર દરેક સરકારી દવાખાનામાં વિનામૂલ્યે થાય છે. ટીબીના તમામ દર્દીઓની તપાસ GYN.EXPERT મશીન દ્વારા કરવામાં આવે છે.જે લેબોરેટરીની મુલાકાત જિલ્લા ક્ષય કેન્દ્ર દાહોદ ખાતે કલેકટર જે.રંજીથકુમાર, જિલ્લા વિકાસ અધિકારી સુજલ માયાત્રા અને દાહોદ નગરપાલિકા પ્રમુખ સંયુક્તાબેન મોદી દ્વારા કરવામાં આવી હતી.